Die verwysing na hom en Catharina van die Kaap in Hoge is 'n interessante een en waarskynlik gebaseer op 'n hofsaak waar 'n soldaat Jan Rutter betrap is by 'n slavin Catrijn. Rutter se vonnis was dat hy 'n maand se soldy moes opoffer terwyl die slavin vir ses maande in kettings moes werk. Die vonnis is uitgestel sodat daar ondersoek gedoen kan word na 'n verdere klagte naamlik dat sy Walters se minnares was.